kardosdrur/scandi-wiki huggingface dataset:
Ben is Back

Ben is Back er en dramafilm, instrueret af Peter Hedges og med Lucas Hedges, Julia Roberts, og Courtney B. Vance i hovedrollerne.

Medvirkende 
 Julia Roberts som Holly Burns
 Lucas Hedges som Ben Burns
 Courtney B. Vance som Neal Beeby
 Kathryn Newton som Ivy Burns
 Rachel Bay Jones som Beth Conyers
 David Zaldivar som Spencer 'Spider' Webbs
 Alexandra Park som Cara K
 Michael Esper som Clayton
 Tim Guinee som Phil
 Myra Lucretia Taylor som Sally

Eksterne henvisninger 
 

Julefilm fra USA
Amerikanske film fra 2018
Dramafilm fra USA
Engelsksprogede film
Neelam Sanjiva Reddy

Neelam Sanjiva Reedy (19. maj 1913 – 1. juni 1996) var en indisk politiker, der var Indiens præsident fra 1977 til 1982. Han var medlem af Det Indiske Kongresparti.

Referencer

Eksterne henvisninger 

Indiens præsidenter
Politikere fra Indien
Peter Møller (basketballspiller)

Peter Møller (født 31. marts 1994) er en dansk landsholdsspiller i basketball. Han spiller til dagligt i den sydfynske klub Svendborg Rabbits. Han er tidligere kåret til årets talent i dansk basketball i sæsonen 2013/2014, hvor han spillede for sin ungdomsklub Værløse. Peter har fået hele sin basketballopvækst i Værløse hvor han spillede fra han var 8 år til han var 19 år. Herefter skrev han under på sin første udlandske kontrakt i USA med universitetsholdet Liberty University. Efter 1 år på Liberty University skiftede han til universitets holdet Metropolitan State University of Denver. Peter fik debut på A-Landsholdet i en alder af blot 18 år.

Basketballspillere fra Danmark
Skipsfjorden (Nordkap)

Skipsfjorden (nordsamisk: Skiipavuotna) er en fjord på Magerøya i Nordkap kommune i Troms og Finnmark fylke i Norge. Fjorden har indløb mellem Skipsfjordneset i nordvest og Selvågklubben i sydøst og går fire kilometer mod vest til Skipsfjord i enden af fjorden.

Skipsfjorden ligger lige nord for Honningsvåg og  Honningsvåg lufthavn ligger på sydsiden af fjorden. Landsbyen Skipsfjord ligger på nordsiden i enden af fjorden, mens bebyggelsen Austerelva ligger på sydsiden.

Fjorden har en  dybde på op til 101 meter, helt yderst i fjorden. 

Europavej E69 går langs sydsiden af fjorden.

Kilder og henvisninger

Fjorde i Troms og Finnmark
Nordkap
Chlef

Chlef, også Ech Cheliff, tidligere Orléansville og al-Asnam, er en by i det nordlige Algeriet med  indbyggere. Den er administrationscentrum i provinsen Chlef.

Se også 
 Byer i Algeriet

Referencer

Eksterne henvisninger 

Byer i Algeriet
Grønnegade (Aarhus)

Grønnegade i Aarhus ligger mellem Langelandsgade og Åboulevarden. Den kan føres tilbage til 1400-tallet.

I 1473 hed den sydlige strækning Sct. Karens Gade, senere - og så sent som i starten af 1800-tallet - Skidensig, Skidenstræde og Skidengyde. I 1500-tallet hed den del, der lå bag Vor Frue Kirkes kloster, sammen med Klostergade, Bag Klosteret. Gaden hørte til byens fattigste kvarterer. En del af gaden er også blevet kaldt Vestre Møllesti.

I 1912 blev Grønnegade forlænget, så den nu også strakte sig fra Nørre Allé til Samsøgade - Grønnegade og Samsøgade blev dog første forbundet i 1953.

Området tilhørte grosserer Otto Langballe, der på grunden havde et stort teglværk, der var i drift indtil 1917. Omkring 1920 blev gaden også hjemsted for en møbelfabrik tegnet af Axel Høeg-Hansen og en skotøjsfabrik tegnet af C.F. Møller.

Området nord for Grønnegade - indtil vejen blev forlænget i slutningen af 1960'erne - var hjemsted for en række kolonihavehuse. Med Grønnegades forlængelse blev Grønnegade 105-123, Klostervangen, opført i 1970.

Kilder og henvisninger

Gader i Aarhus
Issø

En issø eller glacial sø, er en sø, hvis vand stammer fra en gletsjer eller fra indlandsisen. En isdæmmet sø ligger på overfladen af isen eller ligger ved kanten af isen, atter andre er isdækkede eller subglaciale, dvs. de findes under isen. Issøer kan være dannet ved afsmeltning eller ved vulkansk aktivitet.

Jøkelløb er en voldsom hændelse forbundet med tømning af en issø. Kæmpe jøkelløb var landskabsformende i Europa og Nordamerika i slutningen af den sidste istid.

Tømning af issøer medvirker betydeligt til havniveaustigningen.

Isdæmmede søer 

På Island har Grimsvötn givet anledning til enorme jøkelløb.

Den Baltiske issø fra det tidlige stadium af Østersøens udvikling er et eksempel på en issø i stor skala. I Danmark fandtes i slutningen af sidste istid talrige issøer, hvor ler, silt og sand blev aflejret.

Lake Missoula var en tilsvarende issø i Nordamerika, der gennem mange tømninger dannede bl.a. Columbiaflodens dal.

Isdækkede søer 

Der er fundet fire subglaciale søer på Grønland og over 400 på Antarktis bl.a. Vostok-søen, Mercer-søen, Whillans-søen, Ellsworth-søen og Untersee-søen.

Referencer

Se også 

 Ekstremofil
 Eyjafjallajökull
 Doggerland
 Dødislandskab
 Hiawatha-krateret
 Jøkelløb
 Nybøl Nor
 Odensjön
 Yngre Dryas

Antarktis
Grønlands geografi
Glaciologi
Vandis
Basappa Danappa Jatti

Basappa Danappa Jatti (10. september 1913 – 7. juni 2002) var en indisk jurist og politiker, der var Indiens 5. vicepræsident fra 1974 til 1979. Jatti var fungerende præsident i Indien fra februar til juli 1977. Han var medlem af Det Indiske Kongresparti.

Jatti var premierminister i Mysore (1958–1962), viceguvernør i Pondicherry (1968–1972) og guvernør i Orissa (1972–1974). Som indisk vicepræsident var han fungerende præsident i Indien fra februar til juli 1977 efter Fakhruddin Ali Ahmed døde i embedet den 11. februar 1977.

Indiens præsidenter
Indiens vicepræsidenter
Politikere fra Indien
Venkaiah Naidu

Muppavarapu Venkaiah Naidu (født 1. juli 1949) er en indisk politiker, der siden 2017 er Indiens 13. og nuværende vicepræsident. Han tilhører partiet Bharatiya Janata Party.

Eksterne henvisninger
 Detailed Profile: Shri M. Venkaiah Naidu 

Indiens vicepræsidenter
Politikere fra Indien
LGBT Ordbog

LGBT Ordbog er en ordbog af LGBT Danmark. Den kan enten downloades som PDF på LGBT Danmarks hjemmeside eller læses online. 2. udgave blev udgivet i marts 2015.

Referencer

Eksterne henvisninger 
 

Ordbøger
Ordbog
LGBT-kultur
Billie Eilish

Billie Eilish Pirate Baird O'Connell (født 18. december 2001) er en amerikansk sangerinde og sangskriver. Hendes debutsingle, "Ocean Eyes", gik viralt og er blevet streamet over 680 millioner gange på Spotify (per 2020). Hendes debut-EP, Don't Smile at Me, blev udgivet i august 2017. EP'en indbragte hende en guldplade hos RIAA, og fem af sangene derfra er RIAA-certificerede (fire guld, én platin). Efter EP'ens succes kaldte Apple Music Eilish for sin nyeste Up Next-artist en måned efter udgivelsen, i september 2017. Hendes debutalbum, When We All Fall Asleep, Where Do We Go?, blev udgivet den 29. marts 2019.

I 2020 lavede hun sangen No Time to Die som titelsang til James Bond-filmen af samme navn, hvilket gjorde hende til den yngste musiker til at lave en Bond-sang.

Eilish har adskillige udmærkelser og priser, heraf syv Grammys, to AMAs, tre BRITs, tre VMAs, en Golden Globe og en Oscar for bedste sang.

Opvækst 
Billie Eilish voksede op i Highland Park, Los Angeles, i en skuespiller- og musikerfamilie. Hendes forældre er skuespillere, musikere og forfattere, Maggie Baird og Patrick O'Connell; hun er primært af irsk og skotsk afstamning. Hun blev hjemmeundervist og blev medlem af Los Angeles Children's Chorus, da hun var otte år gammel. Da Eilish var 11, begyndte hun at skrive og synge sine egne sange, inspireret af sin bror Finneas O'Connell, der allerede skrev, spillede og producerede egne sange med sit band.

Privatliv 
Den 27. november 2018 bekræftede Eilish på sin Instagram-konto, at Tourettes syndrom var en del af hendes liv. Dette gjorde hun, efter at der var lagt videoer på nettet med Eilish, hvori hun oplevede tics relateret til syndromet.

Diskografi 

 When We All Fall Asleep, Where Do We Go? (2019)
 Happier Than Ever (2021)

Referencer

Eksterne henvisninger 

 Officielle hjemmeside
 
 

Personer fra Los Angeles
Sangere fra USA
Sangskrivere fra USA
Amerikanere i 2000-tallet
August Wilhelm af Preussen (1887-1949)

Prins August Wilhelm af Preussen (August Wilhelm Heinrich Günther Viktor; kaldet Auwi) (29. januar 1887 – 25. marts 1949) var en tysk prins, der var den fjerdeældste søn af Tysklands sidste kejser, Wilhelm 2., og dennes hustru Augusta Viktoria af Slesvig-Holsten-Sønderborg-Augustenborg. 

Efter afskaffelsen af monarkierne i Tyskland ved Novemberrevolutionen i 1918, var Prins August Wilhelm aktiv i den paramilitære organisation Stahlhelm. Han meldte sig i senere ind i NSDAP og blev obergruppenführer i SA.

Ægteskab og børn 
Prins August Wilhelm giftede sig den 22. oktober 1908 på Berliner Stadtschloss med sin kusine prinsesse Alexandra Viktoria af Slesvig-Holsten-Sønderborg-Glücksborg. Parret blev skilt i marts 1920. I ægteskabet blev der født en søn:
 Prins Alexander Ferdinand (26. december 1912 – 12. juni 1985)

Eksterne henvisninger 

Huset Hohenzollern
Tyskere i 1900-tallet
Medlemmer af tyske rigsdag 1933-1945
Personer fra Potsdam
Kongelige fra Preussen
Prinser
Nazister fra Tyskland
Museet for Samtidskunst – Montsoreau Slot

Museet for Samtidskunst – Montsoreau Slot (fransk: Château de Montsoreau – musée d'Art contemporain) er en selvejende institution for formidling af samtidskunst i Frankrig, der blev grundlagt af Philippe Méaille i 2015. Museet blev indviet i 2016 og holder til i château de Montsoreau på Montsoreau i Maine-et-Loire i Loiredalen. Det har verdens største samling af Art & Language værker.

Repræsenterede kunstnere 
 Art & Language

Billedgalleri

Referencer

Eksterne henvisninger 

 

Kunstmuseer i Frankrig
Museer etableret i 2016
Philippe Méaille

Philippe Méaille (født 27. april 1973 i Paris), er en fransk forfatter, kurator og samtidskunstsamler. I 2016 grundlagde Château de Montsoreau-Museet for Samtidskunst.

I øjeblikket ejer han verdens største samling af Art & Language kunstværker.

Karriere 
Efter eksamen fra Lycée Vauban i Pontoise blev Méaille optaget til Paris Descartes University, hvor han studerede Apotek. Méaille begyndte sin kunstsamling, da han ankom til Paris som studerende.
I 1994 begyndte Méaille at bygge forbindelser med Art & Language kunstnere, herunder gallerist Eric Fabre. Méaille erhvervede et stort antal værker fra den schweiziske Rothschild Bank i 1996. Disse værker var købt fra den schweiziske gallerist Bruno Bischofberger i 1972.

Méaille, har siden samlet verdens største samling af Art & Language værker.
I 2000 installerede Méaille sin samling i Château de la Bainerie, en tidligere sommerlejr af byen Argenteuil. Samlingen af Art & Language værker blev spredt over hele 5000 kvadratmeter området af slottet. I 2006 organiserede Méaille en offentlig udstilling med Nantes skole Beaux-arts. I 2011 annoncerede Méaille et langtidslån på 800 værker af Art & Language til MACBA. I 2014 blev Jill Silverman van Coenegrachts kurator for Méaille's samling.

Mæcenat 
I 2014 arrangerede MACBA en stor retrospektiv af gruppen Art & Language, der hedder Art & Language ukomplette: The Philippe Méaille Collection. Den retrospektive indeholdt værker, der blev udlånt af Méaille.

I 2015 underskrev Méaille en 25-årig lejemål for Château de Montsoreau, et slot beliggende i Loire-dalen. Samme år grundlagde Méaille Château de Montsoreau-Museet for Samtidskunst, hvor ca. 80 værker af hans samling permanent udstilles.

I 2017 besluttede Méaille ikke at forny sin lejekontrakt med MACBA, og i stedet besluttede han at repatriere hele sin samling til Château de Montsoreau-Museet for Samtidskunst. Méaille udtalte, at hovedårsagen til denne beslutning var den politiske ustabilitet i Catalonien.

Bøger 
 Silverman van Coenegrachts, Jill (2014). Made in Zurich – Selected Editions – 1965-1972 Art & Language Paris. .
 Guerra, Carles (2014). Art & language uncompleted : the Philippe Méaille Collection. Barcelona: Museu d'Art Contemporani Barcelona. p. 264. .
 Matthew Jesse, Jackson (2018). Art & language Reality (Dark) Fragments (Light) Philippe Méaille Collection. Montsoreau: Château de Montsoreau-Museum of contemporary Art. p. 176. .
 Chris, Dercon (2018). The Private Museum of the Future. Zurich: JRP Ringier. p. 214. .

Referencer

Eksterne henvisninger 

Filantroper fra Frankrig
Kunstsamlere fra Frankrig
Kunst Museum Panbo

Kunst Museum Panbo er et privatejet kunstmuseum i Åbenrå, der råder over en samling af dansk guldalderkunst og andre malerier af danske kunstnere fra det 19. århundrede.

Historie 
Museet er baseret på den samling, direktør Christian Panbo opbyggede indtil indvielsen. Museet ligger i forbindelse med virksomheden Christian Panbo A/S, og det åbnede 30. marts 2018. Samlingens tyngde ligger i dansk kunst fra det 19. århundrede, især Christoffer Wilhelm Eckersberg, som blev født i nærheden af Åbenrå i 1783. Desuden er der værker af blandt andet Michael Ancher og P.S. Krøyer.

Praktiske oplysninger 
Museet har åbent mellem klokken 11 og 16 alle dage undtagen lørdag. Hjemmesiden er stadig (januar 2019) under opbygning og indeholder oplysninger om kunstnere, men ikke ret meget specifikt om de udstillede værker. Blandt de viste billeder på internettet er det imidlertid muligt at identificere et par væsentlige værker af C.W. Eckersberg.

Noter 

Panbo
Panbo
Aabenraa
Rhododendron degronianum

 
Rhododendron degronianum er en stor, stedsegrøn busk med kraftige grene, der efterhånden bliver overhængende. Arten er – som de allerfleste arter af Rododendron – en surbundsplante, og den hårdfør i Danmark. Den bliver dyrket som prydplante på grund af det blanke løv og den tætte blomstring.

Kendetegn 
Rhododendron degronianum udvikler en bred og regelmæssig krone. Skuddene er tykke, men de bliver med tiden overhængende eller endog nedliggende. Knopperne er spredt stillede, og de er små, lysegrønne og spidse. Endeknoppen er dog betydeligt større. Barken er først lysegrøn, men senere bliver den brunlig. Efterhånden kan gamle grene og stammen kan få en lysegrå og svagt opsprækkende bark. Bladene er smalt elliptiske til lancetformede med hele, indbøjede rande. Oversiden er blank og mørkegrøn, mens undersiden brun-orange på grund af en tæt behåring.  Blomstringen foregår i maj-juni, hvor man finder blomsterne siddende få sammen i små stande ved skudspidserne. De enkelte blomster er tragtformede, regelmæssige og 5-tallige med hvide eller lyserøde kronblade. Frugterne er brune, slanke kapsler med mange frø..

Rodsystemet består af højtliggende hovedrødder med et tæt filtet netværk af finrødder.

Rhododendron degronianum når en højde på 2,5 m og en kronebredde på ca. 3 m.

Hjemsted 
Rhododendron degronianum hører hjemme i skove og græsområder i Japan. Arten optræder dels som skovbundsplante og i skovbryn, men dels også som enkeltstående eller kratdannende i højtliggende sætere. Øen Yakushima er udnævnt til at være verdensarv på grund af den meget variarede og oprindelige natur. Bjergene er meget stejle, og granit er den dominerende bjergart. Der er høj luftfugtighed og stor nedbørsmængde (4.400-10.000 mm/år). Vegetationen skifter med stigende højde, og arten vokser i det tempererede og subalpine bælte, hvor kryptomeria er det dominerende træ. Sammen med den findes bl.a. Camellia sasanqua (en art af kamelia), Gentiana yakushimensis (en art af ensian), hjultræ, japansk kryptomeria, japansk ædelgran, Juniperus sargentii (en art af ene), koralevighedsbær, Pseudosasa owatarii og sieboldhemlock

Underarter og varieteter 
 Rhododendron degronianum subsp. degronianum
 Rhododendron degronianum subsp. heptamerum
 Rhododendron degronianum subsp. yakushimanum (også, men fejlagtigt kaldet: ”Rhododendron yakushimanum”)

Galleri

Note 

Surbundsplanter
Stedsegrønne
Haveplanter
Samsøgade

Samsøgade i Aarhus går fra Høegh-Guldbergs Gade til Grønnegade. Gaden blev navngivet i 1888 og er opkaldt efter øen Samsø beliggende i det sydlige Kattegat ud for Horsens Fjord.

Den blev anlagt i etaper mellem 1886 og 1896. Første del blev anlagt mellem Høegh-Guldbergsgade og Sjællandsgade i 1886. Videreførslen af gaden til Ny Munkegade blev anlagt i 1894. Oprindeligt var det derefter planen at lade gaden føre videre vestpå helt til Langelandsgade. Terrænet viste sig dog at være for kuperet, og en del kolonihaver optog derudover arealet. Forlængelsen af gaden frem til Grønnegade blev derfor den sidste.

Grundstykket mellem Samsøgade og Falstersgade blev dog først bebygget efter århundredeskiftet, da det var planen at føre Falstergade direkte ned af bakken til Samsøgade. Det specielle terrænforhold ændrede dog planen, og i stedet blev Falstergade drejet ind imod og hen til Ny Munkegade.

Stykket fra Høegh-Guldbergs Gade til Ny Munkegade er også i dag smalt og brostensbelagt, hvilket giver den en karakteristisk identitet. Fra Ny Munkegade til Grønnegade har gaden ikke det samme harmoniske udtryk, da den breder sig ud, har variende bygningshøjder og bevoksning, er blevet asfaltbelagt samt mere trafikeret. På den første del ned af bakken ligger Samsøgades Skole på venstre hånd. For enden er der udsigt til Skt. Markus Kirken.

Kilder og henvisninger

Gader i Aarhus
Jinggangbjergene

Jinggangbjergene () er en bjergkæde i Luoxiao Shanmai (罗霄山), i de afsides grænseregioner Jiangxi og Hunan i Kina.

Bjergkæden ligger op til fire counties; Ninggang, Yongxing, Suichuan and Lingxian. Bjergene dækker 670 km² og har en gennemsnilig højde på 318,5 moh. Det højeste sted ligger 2120 m over havet.

Den består af  en række skævklædte parallelle højdedrag. Der findes ikke meget landbrug på i bjergkæden, og de fleste bosættelser findes lang foden af bjergene. Den største bosættelse ligger ved Ciping, hvor der findes fem landsbyer, hvis navne btyder Store Brønd, Lille Brønd, Mellem Brønd, Nedre Brøn og Øvre BRønd. Bjergkædens navn, "井冈山", betyder bogstavelig talt "Brønd-højderyg bjergene".

Eksterne henvisninger 

Bjerge i Kina
Jiangxi
Høegh-Guldbergs Gade

Høegh-Guldbergs Gade i Aarhus løber fra Nørrebrogade til Kaserneboulevarden.

Gaden fik i 1875 navnet Guldbergsgade opkaldt efter stiftamtmand og minister Ove Høegh-Guldberg. Først i 1902 blev den navngivet Høegh-Guldbergs Gade. I 1870’erne blev infanterikasernen opført, hvor Steno Museet ligger i dag.

Høegh-Guldbergs Gade har sin oprindelse i en markvej, der i 1700-tallet udgik fra landevejen mod Randers uden for Studsgades port, passerede de nordlige tofter og førte frem til Galgebakken nord for byen.

Vejen begyndte først i midten af 1800-tallet at få en vis bymæssig betydning. I perioden 1824 til 1849 anlagde oberst Julius Høegh-Guldberg et parkanlæg på et areal kaldet folddumperne (det nuværende Vennelyst) nord for vejen. I 1860 opførte konsul Peter Herskind en gård ('Sølyst') på et areal ved hjørnet af Sølystgade og Høegh-Guldbergs Gade, og i begyndelsen af 1870'erne opførte man de første boligbebyggelser langs gadens østlige side.

Bebyggelsen langs gadestykket fra Nørreport og til Samsøgade, er opført i perioden 1870-1899.
Arealet mellem Fynsgade og Kaserneboulevarden blev anvendt som haver helt frem til midten af 1930, hvor den nuværende karrébebyggelse blev opført.

Kilder og henvisninger

Gader i Aarhus
Risfjorden (Skarsvåg)

Risfjorden er en fjord på nordsiden af Magerøya i Nordkap kommune i Troms og Finnmark fylke i Norge. Fjorden har indløb ved Børneset i vest og Reinskinneset i øst og går 3,5 kilometer mod sydvest til fiskeværet Skarsvåg i enden af fjorden.
Helt yderst på østsiden af fjorden ligger bugten Lille Skarsvåg. Yderst i fjorden ligger også holmene Lille Skikka, Barden og Rusholmen. Skarsvåg ligger på vestsiden, nesten helt inde i fjorden. Fjorden er 48 meter på det dybeste, lige ud for Lille Skarsvåg. 

Vest for Børneset går Vestfjorden, mens Kaldfjorden ligger øst for Reinskinneset.

Kilder og henvisninger

Fjorde i Troms og Finnmark
Nordkap
Sidi Bel Abbès (provins)

Sidi Bel Abbes (, ) er en af Algeriets 48 provinser. Administrationscenteret er Sidi Bel Abbes.

Eksterne henvisninger 
 

Provinser i Algeriet
James Ingram

James Ingram (født 16. februar 1952, død 29. januar 2019) var en amerikansk sanger.

Diskografi

Studiealbum

Opsamlingsalbum

Singler

Anden medvirken

Referencer

Eksterne henvisninger 
 

Sangere fra USA
Personer fra Akron (Ohio)
Kaj Erik Jensen

Kaj Erik Jensen (født 19. februar 1942, død  2016) var en dansk professionel cykelrytter, som i 1962 vandt amatør-VM i individuelt forfølgelsesløb .

Det var i 1962 på Vigorelli-banen i Milano, at den da 20-årige fynske rytter Kaj Erik Jensen nåede sine bedste resultater. Først som en del af det danske 4-kilometerhold i forfølgelsesløb med Kurt vid Stein, Preben Isaksson og Bent Hansen, der kørte sig frem til VM-sølvmedaljer, men især nogle dage senere, da odenseaneren i det individuelle forfølgelsesløb vandt efter finalesejr over belgiske Herman Van Loo. Han blev det år kåret til Årets Sportsnavn af Fyens Stiftstidende.

Kaj Erik Jensen blev dansk juniormester i individuelt forfølgelsesløb 1959 og dansk seniormester i individuelt forfølgelsesløb 1963 og i hold-forfølgelsesløb 1965.

Kaj Erik Jensen nåede aldrig med til De Olympiske Lege, da en skade satte en stopper for drømmen om succes i Tokyo i 1964, mens han endnu var på toppen.

I 1968 slutte Kaj Erik Jensen cykelkarrieren som blot 26-årig. Han senere cykelforretning på Fyn og var også i en periode aktiv på lederfronten.

Kilder

Eksterne henvisninger

Mandlige cykelryttere fra Danmark
Verdensmestre i cykelsport
Personer fra Odense
William Rimkratt-Milkowski

William Rimkratt-Milkowski født 19. Juli 1995, er en dansk cykelrytter fra Nivå og kørende DBC tidligere for Nakskov Cykle Club, som fem gange, 2013 samt 2015-2018, har vundet det danske mesterskab i sprint och som har den danske rekord på flyvende 200 meter med 10,105 sat i Moskva i maj 2018. Dette var en forbedring af Niels Fredborgs 45 år gamle rekord på 10,35 fra cykelbanen i Mexico City. Rimkratt-Milkowski blev også Danmarksmester i keirin og holdsprint 2018.

Eksterne henvisninger 

 

Mandlige cykelryttere fra Danmark
Fynsgade

Fynsgade i Aarhus er ligesom Falstersgade anlagt ad to gange. Det første gadestykke - strækningen fra Høegh-Guldbergs Gade - anlagdes i 1886 på et område, der oprindeligt var udlagt til fattighaver.

En del af fattighaverne - arealet mellem Fynsgade og Kaserneboulevarden - forblev ubebygget helt frem til 1935. På arealerne blev der i årene 1935-37 opført en 5½ etages randbebyggelse efter en samlet bebyggelsesplan. Bygningerne, som er relativt ensartede, danner en delvis lukket karrébebyggelse omkranset af gaderne Fynsgade, Ny Munkegade, Kaserneboulevarden og Høegh-Guldbergs Gade. Karréen - kaldet Bakkegården - blev tegnet af arkitekten Peder Møller for en række forskellige bygherrer.

Byrådet vedtog i 1891 gadens navn. Dernæst, nemlig i 1897, fulgte etableringen af en linjeføring for gadens forløb fra Falstersgade til Ny Munkegade.

Kilder og henvisninger

Gader i Aarhus
Falstersgade

Falstersgade i Aarhus er anlagt i 1894 og navngivet i 1897.

Det var i netop år 1897, at de første ejendomme i Falstersgade blev bebygget. Disse skulle senere give gaden det præg, den har i dag. Én af de første ejendomme er "Villa Rolighed", der blev indrettet som børnehave.

Ti år før anlægningen af Falstersgade opførtes en række villaer på frie arealer vest for Ny Munkegade, hvilke blandt andet omfatter Villa Bakkehuset fra 1884. Umiddelbart efter fulgte Udsigten, Sorgenfri (Solhøj), Roligheden og Landlyst.

Falstersgade er anlagt i to etaper. Gadens første etape blev iværksat af byens dengang eksisterende "Udvalget for byens udvidelse og bebyggelse" og strækker sig fra Kaserneboulevarden til Fynsgade. Den anden etape var tænkt som en forlængelse af Samsøgade. Af økonomiske og geografiske grunde anlagdes vejforløbet fra Ny Munkegade til Samsøgades såkaldte villaer.

Kilder og henvisninger 

Gader i Aarhus
Henry Brask Andersen

Henry Brask Andersen, 23. juni 1896 - 26. november 1970, var en dansk cykelrytter, som blev amatørvedensmester ved VM i banecykling 1921, ligesom han fem gange, 1918-1923, vandt det danske mesterskab i sprint. Han deltog i sprint og tandem med Axel Hornemann Hansen, ved de olympiske lege 1920 i Antwerpen.

Hans søn Keld Brask Andersen vandt DM i sprint 1939.

Eksterne henvisninger 

 

Mandlige cykelryttere fra Danmark
Verdensmestre i cykelsport
Deltagere for Danmark ved sommer-OL 1920
Cykelryttere ved sommer-OL 1920